Супербабайлар ярышты

	Өлкәннәр декадасы кысаларында оештырылган чаралар дәвам итә. Уразавыл мәдәният йортында районның социаль яклау бүлеге “Супербабай” конкурсын оештырды. 	 Кызыл Октябрь районы җирле үзидарә башлыгы Рафаэль Ильясов, мәдәният комитеты җитәкчесе Максут Яруллин, районның өлкән яшьтәге граж-даннарга хезмәт күрсәтү үзәге директоры Эмиль Муртазин, социаль яклау бүлеге белгече Фаилә Измайлова лаеклы ялда булган якташларын ихластан бәйрәм белән тәбрикләделәр, бәхетле тыныч картлык, корычтай сәламәтлек, бала-оныкларының хөрмәтендә яшәүләрен теләделәр, күпьеллык намуслы хезмәтләре өчен рәхмәтләрен белдерделәр һәм декада кысаларында узачак кичәләр һәм чаралар  турында сөйләделәр. Бәйрәм  сәбәпчеләен  котларга Уразавыл  балалар  бакчасы  балалары  да  килгән  иде.  Аны  озак түгел генә яшь, тәҗрибәле педагог Гөлнара  Нәвретдинова  җитәкли башлады.  Нәниләр  карт  буын вәкилләре  хөрмәтенә   шигырьләр сөйләделәр,  җырлар  башкарды-лар,  сәхнә  күренеше  күрсәттеләр һәм  авырмаска,  күтәренке  күңел белән яшәргә өндәделәр. Яшьләре аз  булса  да,  чыгышлары  оста  иде һәм  тамашачылар  аларга  кайнар алкышларын кызганмадылар.Конкурс  башланганчы  Уразавыда яшәүче, 50 ел бергә гомер иткән Максут  Атаулла  улы  һәм  Мәрьям Хәсән кызы Атауллинарга Рафаэль Нәбиуллович район администраци-ясе һәм Земство җыены исеменнән Рәхмәт хаты белән истәлекле бүләк тапшырды,  аларны  чын  күңелдән бәйрәм белән тәбрикләде.Аннары  декадага  багышлап  игълан  ителгән  район  фотоконкурс нәтиҗәләренә  йомгак  ясалды.   
	Илнар САДЕКОВ	
Туган як

	№ --- | 26.10.2017	


